પરિવારમાં કોઇને પણ સંગીત, સાહિત્ય અને કલા સાથે ઉંડો સંબંધ નથી પરંતુ આકાશને કંઇક કરવું હતું. જીવનમાં કંઇક ધમાકેદાર કરવું હતું અને આ તક તેમને રેડિયોમીર્ચી દ્વારા મળી. ટેલિવિઝનમાં લોકો અનેક ચેનલોના કાર્યક્રમ જુવે છે. ન્યુઝપેપરની સંખ્યા પણ અગણિત છે તો રેડીયોમીર્ચીમાં કંઇક જુદુ કરવાનું હોય છે કે લોકો તમને સાંભળે અને આકાશે એ કરી બતાવ્યું. આકાશે જયારે મેડિકલ છોડી આ ફિલ્ડ અપનાવ્યું ત્યારે સમાજના લોકોએ ‘થાળી ભાંગીને વાટકો’ કર્યાના મેણા પણ માર્યા પરંતુ પરિવારજનોનો સાથ હતો એટલે આકાશ અહીં સુધી પહોંચી શક્યા છે.